Jy is hier: Tuis Blog NG Sinode Hoëveld Nuusbriewe Nuusbriewe 2017 Kerkbode 2019
Kerkbode 2 Augustus 2019
Lees in die Kerkbode van 2 Augustus ...
Bybel se vertaalgoggas
In die jongste Kerkbode berig ons oor Bybelvertaling ná 'n dominee 'n boek geskryf het wat 150 interessante verskille tussen vertalings lys en bespreek.
Ons praat ook met kerkleiers oor Manenberg op die Kaapse Vlakte, waar die weermag nou help om die vrede te bewaar te midde van bendegeweld. "Hierdie gemeenskappe het ons as kerk en geloofsgemeenskappe nou, meer as ooit, nodig om lig en sout te wees," sê dr Llewelyn MacMaster, moderator van die VGK.
Op die middelblaaie, in ons gereelde Op Die Kerkstoep-rubriek, skryf dr Chris van Wyk oor die onderskeid tussen ware en valse kerk.
Kerkbode 19 Julie 2019
Lees in die Kerkbode van 19 Julie ...
waar TJ Strydom skryf oor Christo Wiese se 'Calvinistiese streep'.
Johann Symington praat oor die lewe en geloof in Tokio, Japan. En ons voorbladstorie gaan oor 'n gemeente in Pretoria wat mediese sorg aan ryk en arm verskaf deur die nuwe Tshwenyega-kliniek.Lees 'n volledige onderhoud met die projek se touleier.
Lees ook: Die oud-Springbok Theuns Stofberg het 'n nuwe loopbaan gevind wat jou dalk mag verras.
Kerkbode 31 Mei 2019
In die jongste Kerkbode (omslagdatum 31 Mei) lees ons oor die volgende ...
PEN en MES
Kerkbode vat vandeesmaand hande met PEN en MES, wat hierdie winter reuse-werk sal doen om die mees weerloses in ons samelewing by te staan. Op bl 20 van die gedrukte uitgawe vertel ons 'n tweede omgeestorie in ons reeks oor dié organisasies se jaarlikse Winterhoopveldtog (1 - 30 Junie) waarby vrywilligers in talle stede en dorpe landwyd betrokke kan raak.
Kerkbode-app: Altyd byderhand
Met meer as 70% van ons digitale lesers wat ons stories op hul fone lees, het ons moeite gedoen om die reeds netjies Kerkbode-app nou werklik 'n puik produk te maak.
Het ons daarin geslaag? Gaan laai die opdateerde app (Android en Apple) af indien jy nog nie het nie, en laat ons gerus weet. Besoek www.kerkbode.co.za en volg die skakel na die app-winkel op die tuisblad. Dis gratis, nes ons aanlyninhoud.
Voorblad: 'n Data-storie oor hoe die kerk teen 2028 mag lyk
In die 1970's was daar 'n stormloop na die preektstoel, wat gelei het tot 'n rekordaantal jong NG leraars in 1981. Hoe gaan die kerk lyk wanneer die "Klas van 1981" aftree?
Kerkbode 17 Mei 2019
In die jongste gedrukte Kerkbode vertel ons stories van drama, trauma en hoop.
Alle oë op Moreletapark
Die vooruitsig van die NG Kerk wat eensklaps meer as 14 000 belydende lidmate "verloor" het 'n landwye beroering veroorsaak en selfs 'n bynaam op die lyf geloop: #morelexit. - Ons praat met rolspelers op bl 4.
'Dan is jy 'n lammetjie' sê BM-man wat roof oorleef
Ds Strydom Bruwer het nie die transitorower se wapen gesien tot die oomblik wat die man dit op hom gerig het nie. - Op bl 6 praat Bybel-Media se ontwikkelingsbestuurder: Fondse oor trauma en nuwe waardering vir elke oomblik.
Hillbrow: Knegte in die middestad
Op bl 20 berig ons vanuit een van die enjinkamers van landswye Winterhoopveldtog wat 1-30 Junie sal plaasvind en jaarliks lewens red te midde van die ongenaakbare winterkou.
Kerkbode 3 Mei 2019
In die jongste Kerkbode (omslagdatum 3 Mei) lees ons oor die volgende ...
Verkiesing: Op www.kerkbode.com sê Peter Storey sy kommer is nie by waar jy jou kruisie trek nie, maar eerder by hoe die kerk korrupte politici en korrupsie in eie midde duld. Vir die video en storie, kliek hier: http://kerkbode.christians.co.za/2019/04/24/ons-hande-is-vuil/
Via Dolorosa: In die jongste gedrukte Kerkbode (omslagdatum 3 Mei) deel Isabel Ballot stories en foto's uit Pretoria, waar NG gemeente Meyerspark Paasfees met 'n uitbeelding van Jesus se Lydensweg gevier het.
Andrew Murray-wenner: Jaap Durand sê geloof dra altyd 'n "moment van twyfel". Lees die onderhoud met hom en ander pryswenners op ons Boekeblad.
Middelblad: Nico Simpson deel sy sketsboek met ons ná 'n opwindende studietoer in Amerika.
Bly op hoogte van kerknuus by: www.kerkbode.co.za
Kerkbode 19 April 2019
Die jongste Kerkbode (omslagdatum 19 April) vertel stories van insluiting, kommer en hulp:
Lees Johanna van Eeden se profiel van 'n merkwaardige kerkraadslid wat aan Kerkbode sê: "I have cerebral palsy. Cerebral palsy does not have me." - Met foto's deur die bekroonde fotograaaf, Herman Verwey. - Voor- en middelblad.
Boere se hoop en kommer
Altesaam 60 mense, meestal boere maar ook ses predikante, het na vyf sprekers by 'n Grondberaad kom luister, berig Le Roux Schoeman uit Williston in die Karoo. - Dubbelblad met foto's.
Twee 'bystandstories' bied lesers die geleentheid om te help:
Projek Nova Vida staan slagoffers van sikloon Idai in Mosambiek by.
'n Rampfonds is gestig na die NG Kerk op Redelinghuys in die Wes-Kaap op 9 April afgebrand het.
Webskakels na die laasgenoemde stories:
Kerkbode 15 Maart 2019
Lees in die Kerkbode van 15 Maart ...
oor die doop, die ekologie en #imagine
Die doop: "Die NG Kerk het niks daarteen dat iemand groot gedoop word nie, solank dit soos die kinderdoop eenmalig geskied," skryf ds Charl Stander, aktuarius van die NG Kerk in die Wes-Kaap in reaksie op 'n lesersbrief op bl 8 van die jongste uitgawe van Kerkbode (15 Maart).
Die kosmos: "Ek is die bedelaar, ek leeu, ek sneeu, ek hoor die boom teen die saag skreeu," skryf die digter Antjie Krog in Die nuwe verbond – 'n Misorde vir die universum. Ons gesels met haar op bl 9 van die gedrukte koerant.
#imagine: Ds Fouché de Wet, uitvoerende hoof van #imagine, vertel Kerkbode meer oor dié jaarlikse jeugfeeste, wat die naweek van 29 tot 31 Maart plaasvind. - Bl 10,11.